**Tracktor Bowling**, ռուսական ռոք խումբ, նու մետալ ոճով։ Ստեղծվել է 1996 թվականին, սակայն առաջին ամբողջական ալբոմը թողարկվել է միայն վեց տարի անց՝ 2002 թվականին։ Այդ ժամանակվանից խումբը թողարկել է վեց համարային և մեկ Live-ալբոմ, ինչպես նաև մի քանի սինգլ։

Պատմություն
-----------

Tracktor Bowling-ը կազմվել է 1996 թվականի աշնանը Մոսկվայում։ Խմբի առաջին վոկալիստը Դմիտրի Պետրովն է։ Երաժիշտների առաջին համերգը կայացավ նույն թվականի սեպտեմբերի 29-ին մայրաքաղաքի ռոք-ակումբներից մեկում։

1988 թվականին վոկալիստ Անդրեյ Մելնիկովի հետ խումբը ձայնագրեց 8 երգ պարունակող «*Мутация*» դեմո-սկավառակը։ Սակայն, շուտով որոշում է լքել խումբը։ 1999 թվականին խումբը սկսեց մասնակցել մի քանի երաժշտական փառատոնին, այդ թվում Գորբունովի անվան Մշակույթի ամրոցում։ 2000 թվականին թողարկվեց երկրորդ դեմո-ձայնագրությունը, սակայն արդեն Լյուդմիլա Դյոմինայի ձայնով, ով 1999 թվականին միացավ խմբին՝ ստանալով «Мутация 2(000)» անուն։ Սկավառակը ներառում էր հինգ ստեղծագործություն։ Ձայնագրությունը և հենց խումբն արագորեն որոշակի համբավ ձեռք բերեցին ռուսական ծանր երաժշտությամբ հետաքրքրվող մարդկանց շրջանում (ըստ «*Учитесь плавать*»-ի հարցումների՝ Tracktor Bowling-ը մտավ ռուսական մետալ ասպարեզի առաջատարների եռյակում՝ առաջ անցնելով այնպիսի կատարողներից, ինչպիսիք են Zdob și Zdub-ը և Tequilajazzz-ը միևնույն ժամանակ, խումբը դեռ չուներ ոչ մի ամբողջական ալբոմ)։

2002 թվականի մայիսի 12-ին մոսկովյան հայտնի «Տոչկա» ակումբում ներկայացվեց խմբի «*Напролом*» դեբյուտ սկավառակը։ Խումբը թողարկում է իր առաջին տեսահոլովակը SCTP2k երգի համար։

2003 թվականը խմբի համար նշանավորվեց «Пятница 13» փառատոնին մասնակցությամբ։

2004 թվականին խումբը փոխում է վոկալիստին՝ Միլայի տեղը (Լյուդմիլա Դյոմինա), ով այլևս չէր ցանկանում զբաղվել երաժշտությամբ, զբաղացնում է Լուսինե Գևորգյանը, ով նախկինում երգել է «Սֆերա Վլիանիա» խմբում։ Նրա հետ 2005 թվականին թողարկում են «Черта» ալբոմը։ Նույն ժամանակ խումբը մեկնում է «The Edge Tour 2005» համերգային շրջագայության և մասնակցում է Ռուսաստանի խոշորագույն «Нашествие» և «Крылья» ռոք-փառատոններին։

2006 թվականին «Տրակտորը» թողարկում է «*Шаги по стеклу*» երրորդ ստուդիական ալբոմը, իսկ մեկ տարի անց թողարկում է «Полгода до весны…» ակուստիկ և CD «VOL.1» համերգային ալբոմները։ 2008 թվականին թողարկվեց «*Время*» սինգլը, որը ներառվեց ռուսական «Նիրվանա» ֆիլմի սաունդթրեքում, այնուհետև նույն թվականին խումբը թողարկեց «*Поколение Рок*» սինգլը։

2008 թվականի սեպտեմբերի 17-ին ստեղծագործական տարաձայնությունների արդյունքում խմբից հեռաբում է կիթառիստ Դենիս «Դեն» Խրոմիխը։ Հետագայում կիթառիստի տեղը զբաղեցնում է Անդրեյ «Մուլտ» Սելեզնևը։

2009 թվականի սեպտեմբերի 24-ին կայացավ «Ни шагу назад» մաքսի սինգլի, որը ներառում էր 3 նոր ստեղծագործություն առցանց ռելիզը։ Կայքում ռելիզի թողարկման միայն առաջին օրը այն ներբեռնվել է ավելի քան երկու հազար անգամ։ Սինգլը լայն ռեզոնանս և լավ արձագանքներ ստացավ ոչ միայն խմբի երկրպագուների, այլև ծանր երաժշտության տարբեր սիրահարների կողմից։ Հաջորդ տարի թողարկվեց խմբի հերթական համանուն ալբոմը։

2012 թվականին խումբը մեկնեց ստեղծագործական արձակուրդ, այդ ժամանակ Լուին և Վիտը զբաղվեցին Louna-ի կոլեկտիվով։

2013 թվականին խումբը ելույթ է ունեցել միայն մի անգամ՝ KUBANA փառատոնի ժամանակ։

2014 թվականին խումբը ունեցել է 2 բացառիկ ելույթ Back to Zero փառատոնի ժամանակ, որոնք կայացել են Մոսկվայում մարտի 15-ին և Սանկտ Պետերբուրգում մարտի 22-ին։ Այդ ելույթներից հետո խմբից հեռացավ Պրոֆֆ թմբկահարը միանալով Anacondaz հիփ հոփ թմին (որոնց հետ համագործակցել էր 2013 թվականից)։

2014 թվականի հունիսին հայտնի դարձավ, որ խումբը դուրս է գալիս ստեղծագործական արձակուրդից և աշխատում է նոր նյութի վրա, Ստեփան Չետվերիկովի հետ միասին։

2015 թվականի հունիսին վերսկսվում են փառատոնների ժամանակ ընթացոք ելույթները։ Հունիսի 17-ին կայացավ «*Наш 2006-й*», իսկ հուլիսի 13-ին «*Натрон*» երգերի պրեմիերաները։

2015 թվականի սեպտեմբերի 21-ին *Soyuz Music* լեյբլով կայացավ նոր «*Бесконечность*» ալբոմի ռելիզը։ Երեք ամսվա ընթացքում ընթացավ ալբոմի աջակցության շրջագայությունը։

2016 թվականի սեպտեմբերին կոլեկտիվը նշում է իր 20-ամյակը։ Այդ կապակցությամբ խումբը թողարկում է լավագույն երգերի հավաքածու, որը ստանում է խորհրդանշական անվանում՝ 20:16: Հավաքածուն ներառում էր 16 երգ, որոնց մեծ մասը հատուկ վերաձայնագրվել է, ինչպես նաև «*Крыса*» բոնուսային երգը, որի ձայնագրմանը մասնակցել էր խմբի առաջին վոկալիստներից Անդրեյ «Չեգևարա» Մելնիկովը։ Բացի ժողովածուից, հրատարակվել է խմբի պատմության մասին «Դատապարտված» գիրքը, որի հեղինակն էր Վլադիմիր Երկովիչ։ Tracktor Bowling խմբի օրինակով գիրքը պատմում է Ռուսաստանում այլընտրանքային անդերգրաունդի տեսարանի ձևավորման մասին։

2017 թվականի հունիսի 20-ին համացանցի պաշտոնական էջերում հայտարարվել է, որ խումբը ավարտում է իր ստեղծագործական ուղին և հայտարարում է վերջին համերգի մասին, որը ստացավ «*Эпилог*» անվանումը։ Համերգը կայացավ 2017 թվականի սեպտեմբերի 1-ին մոսկովյան GlavClub ակումբում։

Ներկայումս Լուն և Մուլտը Իրինա Rishafox Լվովա թավջութակահարուհու աջակցությամբ պարբերաբար ելույթ են ունենում ակուստիկ համերգներով, որոնց ընթացքում երգում են «Տրակտորների» դասական երգերը։

Մրցանակներ և նվաճումներ
-----------------------

* 2001 — 2000 թվականի լավագույն ռուսական համերգային խումբ (ըստ «*Учитесь Плавать*»-ի անցկացրած հարցման)
* 2003 —Ֆինալիստ լավագույն ռուսական խմբերի ցանկում (ըստ *MAMA* - *Moscow Alternative Music Awards*-ի)
* 2006 — Լավագույն այլընտրանքային խումբ 2005-2006 թվականների՝ Ռուսական այլընտրանքային երաժշտության մրցանակ (*RAMP*)
* 2007 — «*Московский Комсомолец*» թերթի «ZD Awards» պրեմիայի եզրափայիչ մասնակից «*Альтернатива*» անվանակարգով
* 2008 — 2008 թվականի լավագույն սաունդթրեք («Նիրվանա» ֆիլմի) — Ռոք այլընտրանքային երաժշտության մրցանակ (*RAMP*)
* 2009 — 2008-ից 2009 թվականների լավագույն խումբ — *Moscow Alternative Music Awards* (*MAMA*)

Անձնակազմ
---------

### Վերջին անձնակազմ

* Ալեքսանդր «Կոնդրատ» Կոնդրատև՝ կիթառ (1996—2004, 2004—2007, 2008—2017 թվականներ)
* Վիտալի «Վիտ» Դեմիդենկո՝ բաս կիթառ, բեք վոկալ (1998—2017 թվականներ)
* Լուսինե «Լու» Գևորգյան՝ վոկալ, ստեղնաշարային գործիքներ (2004—2017 թվականներ)
* Անդրեյ «Մուլտ» Սելեզնև (նախկինում Պոնասուտկին)՝ կիթառ, բեք վոկալ (2008—2017 թվականներ)
* Ստեփան Չետվերիկով՝ հարվածային գործիքներ (2014—2017 թվականներ)

### Նախկին անդամներ

* Դմիտրի Պետրով՝ վոկալ (1996—1997 թվականներ)
* Լեոնիդ Գոլուբև՝ բաս կիթառ (1996—1998 թվականներ)
* Կոնստանտին«Կլարկ» Կովրով՝ հարվածային գործիքներ (1996—2003 թվականներ)
* Աֆանասի «Գրեկ» Բանասիոս՝ կիթառ (1996—2001 թվականներ) (հյուր է նաև 2016 թվականին)
* Անդրեյ «Չէ Գևարա» Մելնիկով՝ վոկալ (1997—1999 թվականներ) (հյուր է նաև 2016 թվականին)
* Լյուդմիլա «Միլա» Պեշիկով (նախկինում Դյոմինա)՝ վոկալ (1999—2004 թվականներ)
* Դենիս «Դեն» Խչոմիխ՝ կիթառ, բեք վոկալ (2001—2008 թվականներ)
* Ալեքսեյ «Պրոֆֆ» Նազարչուկ՝ հարվածային գործիքներ (2003—2014 թվականներ)

#### Տեխնիկական և վարչական անձնակազմ

* Անտոն «Մեգագերց» Դյաչենկո՝ տնօրեն, մենեջեր և համերգների կազմակերպիչ
* Քսենյա Զացեպինա՝ PR-մենեջեր, պրեսս սլուժբա
* Անդրեյ Մեդվեդև՝ շրջագայության մենեջեր
* Նիկոլայ Վոշիլով՝ հնչյունային օպերատոր
* Նուռ Կուդյակով՝ ռոուդի (տեխնիկ)
* Իլյաս Նիզամով՝ տեխնիկական անձնակազմ
* Ալեքսեյ Խրիպաչ՝ տնօրեն

### Ժամանակացույց

Սկավառակագրություն
------------------

### Դեմո ձայնագրություններ

* 1998 — *Мутация*
* 2000 — *Мутация 2(000)*

### Ալբոմներ

* 2002 — *Напролом* (CD, Kraft Music)
* 2005 — *Черта* (CD, Moroz Records) *RS Russia*
* 2006 — *Шаги по стеклу* (CD, Moroz Records)
* 2007 — *Полгода До Весны…* (2CD Album+Live, A-One Records)
* 2010 — *Tracktor Bowling* (2CD Album+Single, Souyz Music)
* 2015 — *Бесконечность (CD, Souyz Music)*
* 2016 — *20:16* (նոր վերաձայնագրված երգեր) *(CD, Souyz Music)*

### Սինգլեր

* 2005 — *It's Time To…*
* 2008 — *Время* (A-One Records)
* 2008 — *Поколение Рок*
* 2009 — *Ни шагу назад*
* 2015 — *Наш 2006-й*
* 2015 — *Натрон*

### Համերգային ձայնագրություններ

* 2007 — *VOL.1 (Live)* (CD Live, Moroz Records)

### DVD

* 2006 — *Два шага до… и год после* (Moroz Records)

### Մասնակցություն հավաքածուներին

* 1997 — *Alternative Invasion Vol.1* («Марионетка» և «Переступая грань» երգեր)

Տեսագրություն
-------------

* 2002 — «*SCTP2k*»
* 2005 — «*Черта*»
* 2006 — «*Шаги по стеклу*»
* 2007 — «*Твоя*»
* 2008 — «*Outside*»
* 2008 — «*Время*»
* 2010 — «*Мы*»
* 2010 — «*Шрамы*»
* 2011 — «*Ничья*»
* 2016 — «*Смерти нет*»

Ծանոթագրություններ
------------------

1. ↑  «TRACKTOR BOWLING - "Развиваемся не вширь, а вглубь!" - Звуки.Ру». *Zvuki.ru* (անգլերեն). Վերցված է 2023 թ․ դեկտեմբերի 3-ին.
2. ↑  «Лусинэ Геворкян и Андрей «Мульт» спели песни Tracktor Bowling в Ижевске». *izhlife.ru* (ռուսերեն). Վերցված է 2023 թ․ դեկտեմբերի 3-ին.
3. ↑  «Вокалистка группы Louna исполнит в Ижевске песни Tracktor Bowling». *izhlife.ru* (ռուսերեն). Վերցված է 2023 թ․ դեկտեմբերի 3-ին.
4. ↑  Новость в ЖЖ-сообществе Tracktor Bowling: Изменения в составе
5. ↑  «Музыкальный Портал FUZZ. Tracktor Bowling». Արխիվացված է օրիգինալից 2012 թ․ հունիսի 6-ին. Վերցված է 2012 թ․ ապրիլի 5-ին.
6. ↑  «Звуки. Ру — Tracktor Bowling». Արխիվացված օրիգինալից 2010 թ․ դեկտեմբերի 25-ին. Վերցված է 2012 թ․ ապրիլի 5-ին.
7. ↑  . Արխիվացված է օրիգինալից 2022 թ․ հուլիսի 10-ին. Վերցված է 2023 թ․ դեկտեմբերի 4-ին. `{{cite web}}`: Missing or empty `|title=` (օգնություն)
8. ↑  *Дмитрий Вебер.* Качественная российская альтернатива с женским вокалом // *Rolling Stone*. — Август 2005. — С. 112.

Գրականություն
-------------

* *Алексеев А. С.* Кто есть кто в российской рок-музыке. — М. : АСТ : Астрель : Харвест, 2009. — С. 486. — ISBN 978-5-17-048654-0 (АСТ). — ISBN 978-5-271-24160-4 (Астрель). — ISBN 978-985-16-7343-4 (Харвест).

### Հարցազրույց

* Ռովեսնիկ ամսագրի հարցազրույց, 2011 թվական, էջ 16 // «Tracktor Bowling — 15 лет в пути!»
* Dark City ամսագրի հարցազրույց № 55, 2010 թվական, էջ 32
* Icon ամսագրի կայքի հարցազրույց

### Կարծիքներ

* «*Время*» սինգլի մասին կարծիք Rockcor ամսագրում № 76, 2008 թվական

Արտաքին հղումներ
----------------

* Խմբի պաշտոնական կայք
* (ավելի քան 70000 ունկնդիր)
* A1TV.RU-ում խմբի բլոգ
* LiveJournal-ում խմբի համայնք
* Tracktor Bowling  էջը Յություբ տեսահոսթինգում
* Խմբի երգերի տեքստեր Արխիվացված 2019-09-23 Wayback Machine
* Tracktor Bowling-ի մանրամասն կենսագրությունը Hazzen-ում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Tracktor Bowling» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | MySpace |
|  |
| Ֆոտո, վիդեո և աուդիո | Last.fm |
|  |
| Թեմատիկ կայքեր | Discogs · MusicBrainz · Rate Your Music |

 |